Merkezê Îrtîbatî û Çapemenîye yê  HPGyî derheqê çalakîyanê gerîlayan de eşekrayîyêke daye û nê pare kerdî:
Heftanîn
''Çarçeweya Hemleya Şorişgêre ya Cengê Heftanînî ke Herêmanê Pawitişî yê Medya dewam kena de hêzanê ma  25ê nîsane de qilê Şehîd Şêxmusî de vera artêşa tirke çalîkîye viraşte. Çalakîya ke hêzanê ma di hetan ra da işmenî ro de 9 leşkerê tirkî ameyî kiştene û 4 mewzî û xelêk çekê îşxalkeran ame îmhakerdene.
Hîrê gerîlayî şehîd bîyî
Na çalakîye de hîrê embazê ma yê ke bi hawayêke qehremankî şer kerd şehîd bîyî. Nasnameyê embazanê ma do peyra rayapêroyî dir bêrê parekerdene.
Xakurkê
Çerçeweya Hemleya Şorişgêre ya Şehîd Bager û Şehîde Ronya de Xakurkê de hêzanê ma 26ê nîsane de vera artêşa tirke çalakîyêke viraşte. Çalakîya de leşkerê ke qilê Lelîkanî ameybî cakerdene ameyî pirodayene de leşkerêk ame kiştene. Yewîya ma ya ke çalakîye viraşte weş û war resaye cayê xo.
Şirnex
Çerçeweya Hemleya Qesasî ya Şehîde Medya Mawa û Şehîd Rizgar Geverî de hêzanê ma herêma Besta ya Şirnexî de 23ê nîsane de çalakîyêke viraşte. Çalakîya warê Eyşendikê de vera leşkeranê tirkî ameye viraştene de 2 leşkerî ameyî kiştene. Yewîya ma ya ke çalakîye viraşte weş û war resaye cayê xo.''
